CELEX: 62021TN0630
Language: lv
Date: 2021-09-29 00:00:00
Title: Lieta T-630/21: Prasība, kas celta 2021. gada 29. septembrī – Çolakoğlu Metalurji un Çolakoğlu Dış Ticaret u.c./Komisija

22.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 471/60
            
         
      Prasība, kas celta 2021. gada 29. septembrī – Çolakoğlu Metalurji un Çolakoğlu Dış Ticaret u.c./Komisija
      (Lieta T-630/21)
      (2021/C 471/85)
      Tiesvedības valoda – angļu
      
         Lietas dalībnieki
      
      
         Prasītājas: Çolakoğlu Metalurji AŞ (Stambula, Turcija), Çolakoğlu Dış Ticaret AŞ (Stambula) (pārstāvji: J. Cornelis un F. Graafsma, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2021/1100 (2021. gada 5. jūlijs), ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Turcijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV 2021 L 238, 32. lpp.), un
               
            
                  —
               
               
                  piespriest Eiropas Komisijai atlīdzināt prasītāju tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza četrus pamatus.
      
                  1.
               
               
                  Ar pirmo pamatu tiek apgalvots, ka ir pārkāpts Eiropas Parlamenta un Padomes Regulas (ES) 2016/1036 (1) 2. panta 10. punkta i) apakšpunkts, veicot eksporta cenas korekciju par (nosacītu) komisijas maksu un, konkrētāk,
                  
                              —
                           
                           
                              Regulas (ES) 2016/1036 2. panta 10. punkta i) apakšpunkta pārkāpums, ciktāl komisijas maksas korekcija pārsniedz faktisko komisiju, kas samaksāta Çolakoğlu Dış Ticaret AŞ;
                           
                        
                              —
                           
                           
                              Regulas (ES) 2016/1036 2. panta 10. punkta i) apakšpunkta pārkāpums, jo Çolakoğlu Dış Ticaret AŞ nesaņēma starpības summu, un
                           
                        
                              —
                           
                           
                              acīmredzama kļūda vērtējumā, uzskatot Çolakoğlu Dış Ticaret AŞ par komisionāru, kas strādā par komisijas maksu, un līdz ar to Regulas (ES) 2016/1036 2. panta 10. punkta i) apakšpunkta pārkāpums.
                           
                        
            
                  2.
               
               
                  Ar otro pamatu tiek apgalvots, ka ir pārkāpts Regulas (ES) 2016/1036 2. panta 10. punkta b) apakšpunkts, pieprasot samaksāt ievedmuitas nodokļus, lai apstiprinātu nodokļu atmaksas korekciju.
               
            
                  3.
               
               
                  Ar trešo pamatu tiek apgalvots, ka ir pieļauta acīmredzama kļūda vērtējumā, atsakoties veikt ceturkšņa dempinga starpības aprēķinu, un līdz ar to Regulas (ES) 2016/1036 2. panta 10. punkta ievadfrāzes pārkāpums.
               
            
                  4.
               
               
                  Ar ceturto pamatu tiek apgalvots, ka ir pārkāpts Regulas (ES) 2016/1036 2. panta 10. punkta j) apakšpunkts, noraidot korekciju peļņas un zaudējumu riska ierobežošanai.
               
            
         (1)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016 L 176, 21. lpp.).